CELEX: C2007/183/85
Language: et
Date: 2007-08-04 00:00:00
Title: Kohtuasi F-55/07: 30. mail 2007 esitatud hagi — Tiralongo versus komisjon

4.8.2007   
            
            
               ET
            
            
               Euroopa Liidu Teataja
            
            
               C 183/43
            
         30. mail 2007 esitatud hagi — Tiralongo versus komisjon
   (Kohtuasi F-55/07)
   (2007/C 183/85)
   Kohtumenetluse keel: itaalia
   Pooled
   
      Hageja: Giuseppe Tiralongo (Ladispoli, Itaalia) (esindajad: advokaadid F. Sciaudone, R. Sciaudone ja S. Frazzani)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada käesolev hagi vastuvõetavaks;
            
         
               —
            
            
               kohustada komisjoni andma teavet ja esitama dokumente seoses X-i töölevõtmisega ja lepingu pikendamistega Euroopa Pettustevastases Ametis (OLAF) ning anda nimetatud isikule tunnistaja staatus;
            
         
               —
            
            
               võtta tarvitusele menetlust korraldavad meetmed ja uurimistoimingud, mis on vajalikud võrdse kohtlemise põhimõtte ja mittediskrimineerimise põhimõtte komisjoni poolse rikkumise kindlakstegemiseks;
            
         
               —
            
            
               mõista hagejale tekitatud varalise kahju hüvitamiseks komisjonilt välja 460 000 eurot või muu summa, mida kohus õiglaseks peab;
            
         
               —
            
            
               mõista hagejale tekitatud moraalse kahju hüvitamiseks komisjonilt välja 100 000 eurot või muu summa, mida kohus õiglaseks peab;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja, kes töötas kuni 30. aprillini 2005 OLAF-is ajutise teenistujana, nõuab hüvitist kahju eest, mis komisjon on tema lepingute pikendamisel väidetavalt tekitanud. Need õigusvastased toimingud seisnevad eelkõige: i) kohaldatavate õigusnormide ja asjakohase kohtupraktika rikkumises avaliku teenistuse valdkonnas; ii) õiguspärase ootuse põhimõtte rikkumises; iii) võrdse kohtlemise põhimõtte ja mittediskrimineerimise põhimõtte rikkumises.